Sümboliseerides tähemärgi põhiolemuselt õiglast loomust, esindavad elutud õigusemõistmise kaalud Kaalude kalduvust enne tegutsemist asju mitu korda läbi kaaluda
**Kaalud** (ladina keeles *Libra*) (sümbol ♎︎) on seitsmes sodiaagimärk, mida seostatakse Kaalude tähtkujuga. Kaalud on ainuke sodiaagimärk, mis ei kujuta (hüpoteetilist) elusolendit.

Kaasaegse teadusliku maailmapildi kohaselt kvalifitseerub sodiaagimärkide kontseptsioon ning astroloogia tervikuna pseudoteaduse alla.

Lühiiseloomustus
----------------

Jäära vastasmärk Kaalud, mis algab sügisesest pöörihetkest, kehastab harmooniatunnetust, diplomaatiat, suhtlusoskust, olles sama ettevõtlik nagu kõik pööripäevast algavad märgid. Inimene, kel on Päike Kaaludes, omab enamasti kunstiandeid või vähemalt head stiilitaju, armastab suhtlemist ja seltskonda. Ta on objektiivne ja suudab otsuste langetamisel tunded kõrvale jätta nagu teisedki õhu elemendi märgid (Kaksikud ja Veevalaja). Kuna ta ei taha olla üksi, võib end vahel siduda sobimatute kaaslastega. Teine negatiivne joon on otsustusvõimetus: Kaalud püüab alati langetada parimat võimalikku otsust ja võib seetõttu kaua kaaluda. 

Kuu Kaaludes näitab, et inimene vajab hingeliseks heaoluks ja turvatundeks sõbralikke suhteid ja ilusat keskkonda enda ümber. Enamasti tunneb end kindlamalt teiste seltskonnas. Ta on üsna hea tülitsejate lepitaja. Kaalude Kuuga inimene ei pruugi alati eelistada lähedasi, kellega ta on emotsionaalselt seotud, vaid püüab jääda õiglaseks. Negatiivse poole pealt võib olla sõltuv inimeste heakskiidust .

Merkuur Kaaludes viitab inimesele, kes tahab olla võimalikult objektiivne ja kipub seetõttu vestlustes pidevalt välja tooma argumentide vastuargumente, et kõike oleks igakülgselt kaalutud. Oskab sõnadega pingeid maha võtta ja tülisid lahendada, kuigi enamasti väldib konfliktiolukordi. Nõrk koht võib olla see, et ta küll räägib ja otsustab, kuid tegusid ei järgne. Võib rääkida seda, mida kuulaja temalt ootab .

Veenus Kaalude märgis viitab väga romantilisele inimesele, kes soovib väga oma kaaslastele meeldida ja oskab kõigiga hästi läbi saada. Materiaalses plaanis armastab mugavust ja luksust. Samas ei lähe ta enamasti pankrotti, sest oskab eelarves tasakaalu hoida. Hea läbisaamisoskus kindlustab talle lähedaste poolt vahel ka rahalise abi. Heal järjel olev Kaalude Veenusega inimene aitab meelsasti ka teistel elujärge parandada .

Marss Kaaludes näitab, et inimene püüab oma tahtmist saada esialgu mitteagressiivselt, heaga. Tema üks tugevamaid külgi on kompromisside leidmise oskus. Kui ta on järeleandmistega liiale läinud, võib ta muutuda diktaatorlikuks. Aktiivsus on suunatud pigem vaimsesse tegevusse ja arutlemisse, tegudes võib konkreetsust väheks jääda .

Jupiter Kaalude märgis näitab, et inimese edu tuleb diplomaatia ja kompromissivõime kaudu. 128 Tema maailmavaadet on aidanud kujundada kaaslased ning ka tema ise aitab kujundada lähedaste ellusuhtumist. Negatiivsel juhul antakse lubadusi rohkem, kui neid täita suudetakse .

Saturn Kaaludes viitab inimesele, kes on era- ja ärisuhetes vastutustundlik ja distsiplineeritud, eelistab kestvaid suhteid. Ta sobib äriasjade organisaatoriks, vastutuse ja ülesannete jaotajaks, oskab korraldada kollektiivset tööd. 

Uraan liikus Kaaludes viimati ca 1968–75. Sel ajavahemikul sündinud põlvkond suhtub armastusse ja inimsuhetesse uutmoodi, nad ei tähtsusta ametlikku abielu, pidades tundeid olulisemaks. Võivad katsetada uusi kooseluvorme. Nad on erinevate suhtevormide osas väga tolerantsed .

Neptuun liikus Kaaludes ca 1942–57. Seda peamiselt sõjajärgset ja sageli purunenud abieludest sündinud põlvkonda iseloomustab ebakindlus abieluga seotud kohustuste suhtes. Põlvkond on kaasa toonud uusi kunstivorme. Inimsuhted on idealiseeritud, kuid nende toimimiseks tuleb tuua ohvreid ja sõlmida kompromisse .

Pluuto oli Kaalude märgis viimati ca 1971–84. Sel ajal sündinud põlvkond õpib elus, kuidas suhelda teiste inimese kui võrdväärse partneriga. Erineva tasandi suhted eri väärtushinnangute, usu ja kultuuritaustaga inimestega aitavad neil iseennast mõista. Neil võib olla uusi ja radikaalseid ideid seaduse ja õigusemõistmise vallas .

Traditsioonilised vastavused
----------------------------

Kaalud
Kaalude sünnikivi safiir sümboliseerib Kaalude pühendumist armastusele

| Parameeter |  |
| --- | --- |
| Aeg | ca 23. september – 22. oktoober |
| Valitseja | Veenus |
| Domineeriv sõnapaar | Ma tasakaalustan |
| Sünnimaja | Seitsmes |
| Omadus | Kardinaalne |
| Element | Õhk |
| Polaarsus | Positiivne |
| Eksaltatsioon | Saturn |
| Langus | Päike |
| Pagendus | Marss |
| Aastaaeg | Kesksügis |
| Nädalapäev | Reede |
| Number | 6 |
| Füsioloogia | Neerud, nimmepiirkond, sisenõrenäärmete süsteem |
| Sünnikivid | Safiir, opaal |
| Kristallid | Ametriin, apofülliit, akvamariin, avanturiin, heliotroop, kiastoliit, krüsoliit, roheline spinell, roheline turmaliin, jaspis, kuntsiit, lasuriit, lepidoliit, mahagonpruun obsidiaan, kuukivi, peridoot, preniit, päikesekivi, topaas |
| Metall | Vask |
| Värvid | Kahvatusinine, roosa, sidrunikollane, must, tume karmiinpunane, merevaikkollane, indigo, pastelsed värvid |
| Loomad | Kõik väiksed loomad, tuvid, luiged, sisalikud ja väiksed roomajad |
| Taimed | Kõik sinised lilled, kassinaeris, lopsakad roosid, viinapuu, mürripuu, kannike, sidrun, võõrasema, priimula, daalia, karikakar, kosmos, hortensia |
| Puud | saar, leeder, hobukastan |
| Kohad | Argentina, Birma, Hiina, Tiibet, Viin ja Austria Alpi-alad; Portugal, eriti Lissabon; Prantsusmaa, eriti Arles; suured kruiisilaevad; küünid, tuuleveskid, kõrvalhooned ja saepukid; mäenõlvad, mäetipud ja kõik kohad, kus on puhas selge õhk; viljatud, liivased või kruusased maa-alad, kus varem peeti pistrikujahti; siseruumid; pööningud |

Viited
------

1. ↑  Mermelstein, Spencer; German, Tamsin C. (2021). "Counterintuitive Pseudoscience Propagates by Exploiting the Mind's Communication Evaluation Mechanisms". *Frontiers in Psychology*. **12**: 739070. DOI:10.3389/fpsyg.2021.739070. ISSN 1664-1078. PMC 8523830. PMID 34675845.
2. ↑  Betsch, Tilmann; Aßmann, Leonie; Glöckner, Andreas (2020). "Paranormal beliefs and individual differences: story seeking without reasoned review". *Heliyon*. **6** (6): e04259. DOI:10.1016/j.heliyon.2020.e04259. ISSN 2405-8440. PMC 7330497. PMID 32637687.
3. ↑  Triin Tobber. "Sünnikaardi saladused", Buduaar Meedia OÜ, Tallinn 2012, lk 54–55
4. ↑  Triin Tobber. "Sünnikaardi saladused", Buduaar Meedia OÜ, Tallinn 2012, lk 85–86
5. ↑  Triin Tobber. "Sünnikaardi saladused", Buduaar Meedia OÜ, Tallinn 2012, lk 107
6. ↑  Triin Tobber. "Sünnikaardi saladused", Buduaar Meedia OÜ, Tallinn 2012, lk 119
7. ↑  Frances Sakoian ja Louis Acker. "Astroloogia õpik", tõlkinud Heda Koff, Chiron, Pärnu 1995, lk 135
8. ↑  Frances Sakoian ja Louis Acker. "Astroloogia õpik", tõlkinud Heda Koff, Chiron, Pärnu 1995, lk 149
9. ↑  Frances Sakoian ja Louis Acker. "Astroloogia õpik", tõlkinud Heda Koff, Chiron, Pärnu 1995, lk 163–164
10. ↑  Frances Sakoian ja Louis Acker. "Astroloogia õpik", tõlkinud Heda Koff, Chiron, Pärnu 1995, lk 174
11. ↑  My Astrology Book, Neptune in Libra
12. ↑  My Astrology Book, Pluto in Libra
13. ↑  Judy Hall. "Astroloogiapiibel", tõlkinud Ivi Smidt, Maalehe Raamat, Tallinn 2005, lk 82
14. 1 2 3  kaalude iseloomustus vara.ee's välja otsitud 21.07.10
15. 1 2 3 4 5  Judy Hall. "Astroloogiapiibel", tõlkinud Ivi Smidt, Maalehe Raamat, Tallinn 2005, lk 76
16. 1 2 3 4 5 6 7 8 9 10 11 12  Judy Hall. "Astroloogiapiibel", tõlkinud Ivi Smidt, Maalehe Raamat, Tallinn 2005, lk 83

| * v
* r
Sodiaak |
| --- |
| Astronoomia | Sodiaagi tähtkujud | 
Jäär • Sõnn • Kaksikud • Vähk • Lõvi • Neitsi • Kaalud • Skorpion • Maokandja • Ambur • Kaljukits • Veevalaja • Kalad |
| Astroloogia | Sodiaagimärgid | 
Jäär • Sõnn • Kaksikud • Vähk • Lõvi • Neitsi • Kaalud • Skorpion • Ambur • Kaljukits • Veevalaja • Kalad |
| 
 •  •  •  •  •  •  •  •  •  •  •  |